11.8.2023
FI
Euroopan unionin virallinen lehti
C 283/135 Keskiviikko 15. helmikuuta 2023
(5)
Aloitteen tavoitteena on lujittaa puolijohteiden teknologisen ja teollisen perustan kilpailukykyä ja häiriönsietokykyä vahvistaen ja monipuolistaen samalla unionin puolijohde-ekosysteemin tutkimus-, kehittämis- ja innovointival­ miuksia, vähentää riippuvuutta rajallisesta määrästä kolmansien maiden yrityksiä ja maantieteellisiä alueita sekä vahvistaa unionin valmiuksia suunnitella ja tuottaa pitkälle kehittyneitä, kestäviä ja innovatiivisia komponentteja.
Näitä tavoitteita olisi tuettava kuromalla umpeen kuilu unionin kehittyneiden tutkimus-, kehittämis- ja innovaatiovalmiuksien ja niiden teollisen hyödyntämisen välillä ja investoimalla näihin toimiin.
Aloitteella olisi edistettävä valmiuksien kehittämistä, jotta voidaan mahdollistaa tutkimus, kehittäminen ja innovointi, suunnittelu, valmistus, tuotanto, pakkaaminen ja järjestelmien integrointi seuraavan sukupolven puolijohdeteknologioissa, kuten fotoniikassa ja kvanttiteknologioissa, sekä nykyisten puolijohdeteknologioiden kehittäminen.
Sillä olisi tehostettava keskeisten toimijoiden välistä yhteistyötä kaikkialla unionissa, vahvistettava puolijohteiden toimitus- ja arvoketjuja Euroopassa, palveltava keskeisiä teollisuudenaloja ja luotava uusia markkinoita.
(5 a)
Jotta unionin rahoituksella olisi suurin mahdollinen myönteinen vaikutus ja jotta se tukisi mahdollisimman tehokkaasti unionin toimintapoliittisia tavoitteita, siruyhteisyrityksellä ja sirurahastolla olisi pyrittävä maksimoimaan yksityisen ja/tai julkisen sektorin kumppaneiden potentiaali.
Näihin kumppaneihin olisi kuuluttava teollisuus, tutkimus-, kehittämis-, innovointi- ja teknologiaorganisaatiot, yhteisöt, jotka hoitavat julkisen palvelun tehtävää paikallisella, alueellisella, kansallisella tai kansainvälisellä tasolla, ja kansalaisjär­ jestöt, kuten tutkimusta, kehittämistä ja innovointia tukevat ja/tai harjoittavat säätiöt, edellyttäen, että toivotut vaikutukset voidaan saavuttaa tehokkaammin kumppanuuksilla kuin pelkällä unionin toiminnalla.
(5 b)
Siruyhteisyrityksen ja sirurahaston olisi perustettava yhdessä yksityisen ja/tai julkisen sektorin kumppanuuksia, esimerkiksi yhteisymmärryspöytäkirjojen avulla, tiettyjen vaikutusten aikaansaamiseksi tehokkaammin.
Näihin kumppanuuksiin voisivat kuulua teollisuus, tutkimus-, kehittämis-, innovointi- ja teknologiaorganisaatiot, yhteisöt, jotka hoitavat julkisen palvelun tehtävää paikallisella, alueellisella, kansallisella tai kansainvälisellä tasolla, ja kansalaisjärjestöt, kuten tutkimusta, kehittämistä ja innovointia tukevat tai harjoittavat säätiöt.
(5 c)
Tehokkaan ja avoimen strategisen riippumattomuuden saavuttamiseksi aloitteesta rahoitustukea saavien tahojen olisi toteutettava unionin ja kansallisella tasolla käytettävissä olevien välineiden avulla toimenpiteitä, joilla estetään aloitteen puitteissa kehitettyjen teknologioiden ja tietämyksen ei-toivotut siirrot.
Jäsenvaltioille ja komissiolle olisi ilmoitettava ja niillä olisi oltava mahdollisuus toimia, kun riski siirroista unionin toimijoilta unionin ulkopuolelle johtuu ulkomaisista yritysostoista tai muista toimenpiteistä, joita unionin ulkopuoliset toimijat ovat toteuttaneet teknologian tai tietämyksen siirtämiseksi.
(5 d)
Osaamiseen ja valmiuksiin panostamista olisi pidettävä aloitteen keskeisenä painopisteenä.
Osaamisen saatavuus on ratkaisevan tärkeää puolijohdeinvestointien houkuttelemiseksi.
Unionin olisi lisättävä inhimillisiä voimavaroja ja valmiuksia STEM-aineiden opetuksen avulla kiinnittäen erityistä huomiota naisiin, jotka ovat näillä aloilla aliedustettuina.
Siruyhteisyrityksen vaikutuksen maksimoimiseksi sen olisi pyrittävä löytämään synergioita valmiuksien kehittämisen ja opetuksen alan muiden ohjelmien ja rahoitusmahdollisuuksien kanssa.
Siruyhteisyrityksen olisi tarvittaessa ja silloin, kun se on asianmukaista, nykyisten Horisontti Eurooppa -puiteohjelman sääntöjen mukaisesti pyrittävä vahvistamaan kansainvälistä yhteistyötään, joka on ratkaisevan tärkeää, jotta voidaan varmistaa tietämyksen ja asiantuntemuksen saatavilla olo sekä markkinoille pääsy maailmanlaajuisesti.
(6)
Aloitteelle olisi myönnettävä riittävä ja tarvittava rahoitus, jotta se voisi saavuttaa kunnianhimoiset tavoitteensa.
Aloite olisi pantava täytäntöön toimilla, jotka perustuvat keskeiset digitaaliteknologiat -yhteisyrityksen hankkimaan vahvaan tietopohjaan.
Keskeiset digitaaliteknologiat -yhteisyrityksen tehtävänä olisi oltava myöntää aloitteesta rahoitettaviin toimiin rahoitustukea kyseeseen tulevista välineistä ja menettelyistä Horisontti Eurooppa -ohjelman tai Digitaalinen Eurooppa -ohjelman puitteissa.
Lisäksi keskeiset digitaaliteknologiat -yhteisyritys olisi nimettävä uudelleen siruyhteisyritykseksi.
Siruyhteisyrityksen elinkaaren aikana vähintään 2,5 miljardia euroa olisi osoitettava pilottituotantolinjoihin, suunnitteluinfrastruktuureihin, osaamiskeskuksiin ja muihin valmiuksien kehittämistoimiin.
(7)
Siruyhteisyrityksen rahoittamat toimet olisi sisällytettävä yhteen ainoaan työohjelmaan, joka hallintoneuvoston olisi hyväksyttävä.
Ennen kunkin työohjelman laatimista julkisten tahojen neuvoston olisi määritettävä se työohjelman osa, joka liittyy valmiuksien kehittämistoimiin ja tutkimus-, kehittämis- ja innovointitoimiin, sekä vastaavat menoarviot ottaen huomioon Euroopan puolijohdeneuvoston neuvot ja muilta asiaankuuluvilta toimialan